Държавен вестник, бр. 62, 2025 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  62
политическа принадлежност, лично и общест­
вено положение, имуществено състояние или 
на наличие на увреждане.
Чл. 5. За медиатор към съдебен център 
може да се впише лице, което отговаря на 
изискванията на чл. 8, ал. 1 от Закона за ме­
диацията, завършило е висше образование и 
преминало подбор и специализирано обучение 
по реда на тази наредба.
Чл. 6. (1) Подборът на медиаторите се 
състои в проверка на техните професионални 
знания и умения в областта на медиацията и 
оценка на мотивацията и на опита в профе­
сионалната сфера, в която работи кандидатът, 
въз основа на представени от тях документи, 
писмен тест и устно събеседване.
(2) Подборът се извършва за всеки отделен 
съдебен район на окръжните съдилища.
(3) Когато медиаторът желае да бъде впи­
сан към съдебен център на повече от един 
съдебен район на окръжен съд, той трябва да 
участва в подбора, организиран за прием за 
всеки един от съдебните райони. Медиато­
рът може да бъде вписан в не повече от три 
съдебни района.
Раздел II
Комисия по подбор
Чл. 7. (1) За провеждане на процедурата по 
подбор се определя комисия. Комисията се 
състои от петима членове, които притежават 
необходимите професионална квалификация 
и опит, за да извършат преценка на профе­
сионалните качества, знания и умения на 
кандидатите.
(2) В комисията по подбор се включват:
1. лице, определено от съдийската колегия 
на Висшия съдебен съвет;
2. лице, определено от министъра на пра­
восъдието или от упълномощено от него лице;
3. двама съдии от района на окръжния 
съд, към който е разкрит съдебният център, 
за който се извършва подборът, определени 
със заповед от председателя на съда;
4. адвокат, вписан като медиатор в Един­
ния регистър на медиаторите, определен от 
адвокатския съвет към адвокатската колегия 
в района на окръжния съд, към който е раз­
крит съдебният център, за който се извършва 
подборът.
(3) Всеки един от органите по ал. 2 избира 
по един редовен и по един резервен член на 
комисията по подбора. При отвод на редовен 
член неговото място се заема от резервния 
член, като съответният орган определя нов 
резервен член.
(4) Председателят на окръжния съд, към 
който е разкрит съдебният център, издава 
заповед за сформирания по реда на ал. 2 
поименен състав на комисията.
(5) Комисията се подпомага технически от 
един или повече съдебни служители, опреде­
лени от председателя на окръжния съд, към 
който е разкрит съдебният център.
Чл. 8. Работата на комисията по подбора се 
ръководи и организира от председател, който 
се избира на първото є заседание.
Чл. 9. Членовете на комисията и съдеб­
ните служители нямат право да разгласяват 
информация, която им е станала известна 
при провеждането на подбора.
Чл. 10. (1) Комисията по подбора приема 
решенията си с мнозинство повече от поло­
вината от всички членове.
(2) За заседанията на комисията се води 
протокол, който се подписва от председателя 
на комисията.
Чл. 11. Преди съставянето на списъците 
с допуснатите и недопуснатите кандидати 
всеки член на комисията по подбора попълва 
декларация за липса на личен интерес от про­
веждането на подбора и липса на отношения 
с кандидатите, които пораждат основателни 
съмнения в неговата безпристрастност.
Чл. 12. (1) Промяната в състава на коми­
сията се допуска в следните случаи:
1. при липса на декларация по чл. 11;
2. по писмена молба на определения член 
на комисията;
3. когато служебното или трудовото пра­
воотношение на член на комисията бъде 
прекратено;
4. когато изпълнението на служебните за­
дължения на член от комисията или обективни 
причини затрудняват спазването на сроковете 
в процедурата по подбор.
(2) В случаите по ал. 1 съответният член 
на комисията се замества от определения 
резервен член.
Раздел III
Обявяване на подбора
Чл. 13. (1) Откриването на процедура по 
извършване на подбор на медиатори и оп­
ределянето на броя им към всеки съдебен 
център се извършва с решение на съдийската 
колегия на Висшия съдебен съвет след съгла­
суване или предложение на председателя на 
окръжния или на районния съд, към който е 
разкрит центърът.
(2) Решението се обявява на интернет 
страницата на Висшия съдебен съвет и на 
съда, към който е разкрит съдебният център, 
най-малко две седмици преди изтичане на 
срока за подаване на документи от канди­
датите, както и в други средства за масова 
комуникация по преценка на председателя 
на съответния съд.
(3) Препис от решението се изпраща до 
институциите по чл. 7, ал. 2, които определят 
лицата в състава на комисията по подбора в 
двуседмичен срок от получаването му.